system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Krautrock?
assistant
Krautrock este un nume generic, dat la începutul anilor 1970 mișcării muzical-artistice a trupelor germane de rock experimental.

Etimologie 
Termenul de kraut, care în jargonul britanic din timpul și de după cel de-al doilea război mondial desemna o persoană de origine germană, e prescurtarea cuvântului Sauerkraut, care în germană înseamnă "varză murată" (o mâncare tradițională germană); „Kraut” este de asemenea termenul de argou pentru marijuana, deoarece în germană Kraut înseamnă și "buruiană". Deși ambii termeni, kraut și krautrock, au fost folosiți la început peiorativ, foarte repede s-au impus ca fiind noțiuni consacrate, pierzându-și conotația peiorativă.

Muzică 
Trupele de krautrock cântau, în general, muzică rock, cu instrumentele clasice genului (chitară, bas, baterie), completate de instrumente (și alte aparate) electronice. Multe dintre aceste grupuri sunt considerate a fi părinții muzicii electronice. Diverse trupe dintre acestea există și sunt active și astăzi în rock-ul german.

Krautrock-ul este un gen de muzică electronică, psihedelică, progresivă și/sau de avant-garde. Multe din trupele de krautrock au înglobat în muzica lor elemente de muzică clasică și din alte genuri muzicale consacrate (de exemplu jazz, rockul progresiv), precum  și diferite sunete create electronic.

Formații krautrock 

 Agitation Free
 Amon Düül II
 Ash Ra Tempel
 Can
 Eloy
 Eberhard Schoener
 Edgar Froese
 Faust
 Floh de Cologne
 Manuel Göttsching
 Guru Guru
 Jean Ven Robert Hal
 Peter Michael Hamel
 Hoelderlin
 Jane
 Kraftwerk
 Klaus Schulze
 Kluster
 La Düsseldorf
 Lucifer's Friend
 Mythos
 Nektar
 Neu!
 Night Sun
 Novalis
 Out of focus
 Popol Vuh
 Tangerine Dream
 Thirsty Moon

Note

Bibliografie

Legături externe 
 Krautrock @ pHinnWeb
 krautrock website
 Kosmische Musik 1969 - 1972
 Krautrocksite - Online-Magazin from Germany

 
Muzică electronică
Muzică rock
Rock progresiv
Subgenuri de muzică rock